
LIETUVOS RESPUBLIKOS PREZIDENTAS 

DEKRETAS
DĖL APDOVANOJIMO LIETUVOS VALSTYBĖS ORDINAIS IR MEDALIAIS

2024 m. vasario 15 d. Nr. 1K-1551
Vilnius

Vadovaudamasis Lietuvos Respublikos Konstitucijos 84 straipsnio 22 punktu, Lietuvos Respublikos valstybės apdovanojimų įstatymo 4 straipsnio 1 dalimi ir 10 straipsnio 1 dalimi:

 straipsnis.
A p d o v a n o j u Vasario 16-osios – Lietuvos valstybės atkūrimo dienos proga už nuopelnus Lietuvos Respublikai ir už Lietuvos vardo garsinimą pasaulyje šio dekreto 2 straipsnyje nurodytus Lietuvos Respublikos ir užsienio valstybių piliečius.

 straipsnis.
. A p d o v a n o j u Vytauto Didžiojo ordino Didžiuoju kryžiumi Oleną Zelenską – Ukrainos Prezidento Volodymyro Zelenskio sutuoktinę už indėlį kartu su visa ukrainiečių tauta kovojant už laisvę, Ukrainos valstybės suverenitetą ir teritorinį vientisumą, už nuopelnus plėtojant Lietuvos ir Ukrainos tarpvalstybinius santykius (Ukraina).
. A p d o v a n o j u Lietuvos didžiojo kunigaikščio Gedimino ordino Komandoro didžiuoju kryžiumi Ireną Milkevičiūtę – operos solistę, profesorę už išskirtinę pedagoginę veiklą, už suformuotą savitą operinio dainavimo mokyklą, už išugdytus iškilius menininkus. 
. A p d o v a n o j u ordino „Už nuopelnus Lietuvai“ Komandoro didžiuoju kryžiumi:
) Annaleną Baerbock – Vokietijos Federacinės Respublikos užsienio reikalų ministrę už Lietuvos ir Vokietijos dvišalio bendradarbiavimo stiprinimą, už paramą Lietuvos siekiams saugumo politikos srityje (Vokietijos Federacinė Respublika);
) Valdemarą Sarapiną – diplomatą, Lietuvos Respublikos nepaprastąjį ir įgaliotąjį ambasadorių už asmeninėmis ir profesinėmis savybėmis demonstruojamą lyderystę, už aktyvumą ir matomumą Ukrainos viešojoje erdvėje, už veiklą, reikšmingai prisidedančią prie Lietuvos užsienio ir saugumo interesų užtikrinimo.
. A p d o v a n o j u Lietuvos didžiojo kunigaikščio Gedimino ordino Komandoro kryžiumi Valentiną Mikelėną – akademiką, profesorių, habilituotą daktarą už ypatingus nuopelnus kuriant Lietuvos privatinės teisės sistemą, vystant privatinės teisės ir civilinio proceso teisės mokslą, už ilgametę reikšmingą pedagoginę veiklą.
. A p d o v a n o j u ordino „Už nuopelnus Lietuvai“ Komandoro kryžiumi Andrew Bakerį – rabiną už tarptautinių Holokausto epochos problemų Europoje sprendimą ir kovą su antisemitizmu, už atstovavimą Lietuvos žydų interesams mūsų šalyje ir pasaulyje, už aktyvų dalyvavimą Geros valios fondo veikloje (Jungtinės Amerikos Valstijos).
. A p d o v a n o j u Vyčio Kryžiaus ordino Karininko kryžiumi:
) Donatą Škarnulį – Valstybės sienos apsaugos tarnybos pareigūną už ypatingą drąsą ir dvasios tvirtybę saugant valstybės sieną, aktyvų valstybės sienos pažeidimų užkardymą bei išaiškinimą, valstybės teritorijos vientisumo užtikrinimo koordinavimą ir vykdymą;
) Vainių Žalpį – Valstybės sienos apsaugos tarnybos pareigūną už ypatingą drąsą ir dvasios tvirtybę saugant valstybės sieną, aktyvų valstybės sienos pažeidimų užkardymą bei išaiškinimą, valstybės teritorijos vientisumo užtikrinimo vykdymą.
. A p d o v a n o j u Lietuvos didžiojo kunigaikščio Gedimino ordino Karininko kryžiumi:
) Vidą Kanapkienę – muziejininkę už reikšmingą indėlį plėtojant regionų muziejinę kultūrą ir renovuojant bei įveiklinant Kretingos dvaro rūmų kompleksą, už kultūros paveldo aktualinimą ir žymių Lietuvos istorinių asmenybių atminties įprasminimą;
) Gintautą Umarą – dviratininką, dukart olimpinį čempioną už aukštus sporto pasiekimus, už svarų indėlį atkuriant Lietuvos tautinį olimpinį komitetą ir aktyvią visuomeninę veiklą Lietuvoje;
) Jurgį Vanagą – architektą, profesorių, habilituotą daktarą už reikšmingus miesto architektūros kritikos, urbanizmo teorijos ir mokslo veikalus, už architektūros istorijos sklaidą.
. A p d o v a n o j u ordino „Už nuopelnus Lietuvai“ Karininko kryžiumi:
) Paulą Wolfgangą Dörffelį – gydytoją, mokslų daktarą už neatlygintinas konsultacijas gydant Lietuvos vaikus ir profesionalią pagalbą gelbėjant gyvybes, už medicinos žinių ir pažangiausių gydymo metodikų perdavimą Lietuvos medikams (Vokietijos Federacinė Respublika);
) Fainą Kukliansky – advokatę, Lietuvos žydų (litvakų) bendruomenės pirmininkę už ilgametes pastangas telkti ir stiprinti žydų tautinės mažumos bendruomenę, ne tik išsaugoti, bet ir skleisti jos kultūrinį paveldą, garsinti pasiekimus, už atkaklumą ginant Lietuvos žydų interesus tiek mūsų šalyje, tiek už jos ribų;
) Dirką Herbertą Syndramą – dailės istoriką, muziejininką, profesorių, mokslų daktarą už ilgametį bendradarbiavimą ir itin reikšmingą paramą Lietuvos kultūros ir paveldo institucijoms, Lietuvos istorijos puoselėjimą, lituanistinių vertybių sklaidą bei populiarinimą (Vokietijos Federacinė Respublika);
) Tarasą Voznyaką – kultūrologą, politologą, filosofą, vertėją, rašytoją už ilgametį svarų bendradarbiavimo su Lietuvos kultūros paveldo, atminties, mokslo institucijomis puoselėjimą, pagalbą sėkmingai įgyvendinant tarptautinius parodų projektus, Lietuvos Didžiosios Kunigaikštystės istorijos, Lietuvos ir Ukrainos valstybių istorinių ryšių populiarinimą (Ukraina).
. A p d o v a n o j u Vyčio Kryžiaus ordino Riterio kryžiumi:
) Artūrą Garlą – Lietuvos kriminalinės policijos biuro Sunkaus ir organizuoto nusikalstamumo tyrimo pareigūną už nepriekaištingai ir pavyzdingai atliekamas tarnybines pareigas, ypatingą narsumą ir ištvermę saugant viešąją tvarką, visuomenės rimtį bei piliečių teises ir laisves;
) Daugilą Razauską – Lietuvos kriminalinės policijos biuro Sunkaus ir organizuoto nusikalstamumo tyrimo pareigūną už nepriekaištingai ir pavyzdingai atliekamas tarnybines pareigas, ypatingą narsumą ir ištvermę saugant viešąją tvarką, visuomenės rimtį bei piliečių teises ir laisves.
. A p d o v a n o j u Lietuvos didžiojo kunigaikščio Gedimino ordino Riterio kryžiumi:
) Robertą Badarą – gydytoją toksikologą, mokslų daktarą už toksikologijos mokslo sklaidą, už aktyvią įvairių visuomenės grupių šviečiamąją veiklą, reikšmingai prisidedančią prie priklausomybių prevencijos Lietuvoje;
) Juozą Erlicką – poetą, prozininką, dramaturgą už unikalią sąmojo, intelekto ir nuoširdumo dermę literatūroje;
) Vidmantą Janulevičių – ekonomistą už ilgametį indėlį vystant Lietuvos pramonę ir drąsias inovacijas žaliojo kurso srityje, už iniciatyvumą ir atstovavimą Lietuvos verslui užsienio rinkose;
) Auksę Mickienę – gydytoją infektologę, profesorę, mokslų daktarę už reikšmingus infekcinių ligų srities klinikinius biomedicininius tyrimus, už pedagoginę ir administracinę veiklą, už indėlį į Lietuvos medicinos mokslą;
) Zenoną Misiūną – kūno kultūros mokytoją, trenerį ekspertą už aukšto meistriškumo sportininkų ugdymą ir jų pasiekimus tarptautinėse varžybose, už Lietuvos vardo garsinimą;
) Ireną Nižauskienę – ikimokyklinio ugdymo pedagogę už svarų indėlį į švietimo bendruomenės tobulinimą, už sėkmingą tarptautinių inovatyvių projektų įgyvendinimą, už kūrybiškų edukacinių erdvių kūrimą bei gerosios darbo patirties sklaidą ikimokyklinio ir priešmokyklinio ugdymo srityje;
) Iną Paipelienę – plaukimo trenerę ekspertę už Lietuvos vardo garsinimą pasaulyje, kryptingą aukšto meistriškumo sportininkų ugdymą, už reikšmingą indėlį į plaukimo sporto šakos plėtrą Lietuvoje;
) Almirą Ramanavičienę – biochemikę, profesorę, mokslų daktarę už efektyvų ir produktyvų mokslinį darbą, už naujos mokslininkų kartos ugdymą Lietuvoje, už mokslo pasiekimų sklaidą Lietuvoje ir užsienyje;
) Snieguolę Rudzinskienę – ilgametę „Lietuvos Carito“ darbuotoją už nuoširdų darbą rūpinantis pažeidžiamais asmenimis, už asmeninį atsidavimo ir atjautos pavyzdį, aktyvią savanorišką ir visuomeninę veiklą;
) Antaną Skarbalių – rankinio meistrą, nusipelniusį trenerį, profesorių emeritą už indėlį į Lietuvos rankinio ir sporto mokslo plėtrą Lietuvoje bei jo sklaidą užsienyje;
) Algirdą Šakalį – inžinierių mechaniką už svarų indėlį kuriant, plėtojant ir stiprinant Lietuvos transporto sektorių, už inicijuotus inovatyvius sprendimus ir pokyčius valstybės susisiekimo sistemoje, už reikšmingą ilgametę mokslinę veiklą; 
) Jūratę Šeduikienę – ekonomistę, statistikę, ekspertę už aktyvų darbą ir šviečiamąją veiklą siekiant lyčių lygybės, kovojant su smurtu prieš moteris ir smurtu artimoje aplinkoje;
) Dalią Švambarytę – japonologę, orientalistę, docentę, mokslų daktarę už Rytų Azijos literatūrinio ir kultūrinio paveldo pristatymą, reikšmingai prisidedantį prie Lietuvos ir Japonijos kultūrinių ryšių palaikymo bei Lietuvos vardo garsinimo Japonijoje; 
) Mikalojų Povilą Vilutį – dailininką ir rašytoją už profesionaliojo meno analizavimą, klasikinės tradicijos ir šiuolaikinio žmogaus kasdienybės santykio naujinimą per ironiją ir žaidimą, žodžio ir vaizdo meno dermę;
) Benjaminą Zelkevičių – futbolininką, trenerį, sporto organizatorių už aukštus sportinius ir vadybinius pasiekimus, už reikšmingą indėlį į Lietuvos futbolo istoriją;
) Leonidą Praną Ziberką – architektą, profesorių už inicijuotus novatoriškus sprendimus valstybės architektų rengimo procesui, šalies mokslui ir švietimui, už reikšmingą vaidmenį stiprinant kūrybinį ugdomų Lietuvos architektų potencialą, už aktyvią visuomeninę veiklą.
. A p d o v a n o j u ordino „Už nuopelnus Lietuvai“ Riterio kryžiumi:
) Geoffroy Boulardą – Paryžiaus miesto 17-ojo rajono merą už bendradarbiavimo su Lietuva stiprinimą ir asmeninį indėlį, kad Paryžiuje atsirastų pirmoji su Lietuva siejama vieta – „Lietuvos sodai“ (Prancūzijos Respublika);
) Mariją Drėmaitę – architektūros istorikę, kuratorę, profesorę, mokslų daktarę už Lietuvos moderniosios architektūros, kultūros ir paveldo tyrinėjimus, edukacinę veiklą, inicijuotus ir įgyvendintus tarptautinius projektus, reikšmingai prisidėjusius prie Lietuvos pristatymo pasaulyje; 
) Audronę Girdzijauskaitę – teatro kritikę, rašytoją, mokslų daktarę už nuopelnus Lietuvos teatrologijai – teatrologines monografijas, sudėtingų temų apie teatrą analizę, išskirtinį indėlį į Lietuvos lėlių teatro istoriją bei nepailstamą teatro kritikės darbą;
) Boguslavą Gruževskį – ekonomistą, sociologą, profesorių, mokslų daktarą už ilgametį mokslinį, ekspertinį ir šviečiamąjį darbą gyventojų užimtumo ir darbo rinkos politikos, demografinių pokyčių, socialinės apsaugos, socialinio dialogo, skurdo ir socialinės atskirties srityse;
) Anne Hidalgo – Paryžiaus miesto merę už bendradarbiavimo su Lietuva stiprinimą, už demokratinių vertybių puoselėjimą ir asmeninį indėlį, kad Paryžiuje atsirastų pirmoji su Lietuva siejama vieta – „Lietuvos sodai“ (Prancūzijos Respublika);
) Jūratę Jankauskienę – teismo medicinos ekspertę už ypač svarbius DNR tyrimus, padėjusius identifikuoti Lietuvos laisvės kovos sąjūdžio gynybos pajėgų vadų, partizanų, ryšininkų palaikus ir prisidėjusius prie jų pagerbimo bei atminties įamžinimo;
) Vincentą Jasiulevičių – už aktyvią pilietinę veiklą atkuriant Lietuvos valstybingumą, tobulinant valstybės valdymą, kuriant ir projektuojant Lietuvos ateitį pasaulio kontekste;
) Vladislovą Kensgailą – sklandytoją, aviakonstruktorių už reikšmingą indėlį į Lietuvos aviacijos sportą, už sukurtus unikalius, Lietuvą garsinusius sklandytuvus ir lėktuvus;
) Joną Valentą Malinauską – žurnalistą, vertėją už kūrybingą tradicinių ir naujų žiniasklaidos formų sintezės puoselėjimą, už aktyvią politikos, istorijos ir religijos žinių sklaidą;
) Michaelą Anthony McFaulą – Jungtinių Amerikos Valstijų Stanfordo universiteto tarptautinių santykių profesorių už siekį stiprinti Lietuvos ir JAV ryšius, už palaikymą siekiant užtikrinti Lietuvos ir viso regiono saugumą, už aktyvią poziciją telkiant karinę pagalbą Ukrainai (Jungtinės Amerikos Valstijos);
) Airą Naginevičiūtę-Adomaitienę – choreografę, šiuolaikinio šokio pradininkę, pedagogę, profesorę už nuopelnus Lietuvos šiuolaikinio šokio raidai, tarpdisciplininio žanro ir išskirtinės choreografijos eksperimentus, Lietuvos šiuolaikinio šokio garsinimą tarptautinėje erdvėje, produktyvią kūrybinę ir pedagoginę veiklą;
) Antaną Olbutą – dailininką, medalininką, dailėtyrininką, galerininką, parodų kuratorių už ilgametį indėlį į medalio meno raidą Lietuvoje ir jo sklaidą tarptautiniame kontekste;
) Danielį Petit – kalbininką, profesorių už tarptautinius lietuvių kalbos tyrimus ir lietuvių kalbos puoselėjimą Prancūzijoje, už indėlį į Lietuvos ir Prancūzijos kultūrinių ir žmonių tarpusavio ryšių stiprinimą (Prancūzijos Respublika); 
) Gediminą Piekurą – skulptorių, mokytoją metodininką už ryškius ir savitus memorialinius paminklus, skirtus iškilioms kultūros ir visuomenės asmenybėms bei istoriniams įvykiams, už ilgametę pedagoginę veiklą formuojant kūrybišką ir pilietišką šalies visuomenę;
) Aušrinę Stundytę – operos solistę už išskirtinai aktyvią, Lietuvoje ir užsienyje įvertintą kūrybinę veiklą, už jautriai ir profesionaliai sukurtus sceninius vaidmenis, kultūrų dialogo stiprinimą, svarų indėlį į profesionaliosios muzikos atlikimo meną;
) Daumantą Levą Todesą – už nuopelnus išsaugojant žydų (litvakų) paveldą Lietuvoje, už aktyvų atstovavimą Lietuvos tautinių bendrijų interesams, visuomeninę veiklą, skirtą tautinių mažumų integracijai į Lietuvos visuomenę;
) Mykolą Trofymenko – Mariupolio valstybinio universiteto rektorių, profesorių už asmeninį indėlį stiprinant ir plėtojant Lietuvos ir Ukrainos akademinius ryšius, demokratinių vertybių puoselėjimą (Ukraina);
) Vitaliy Tvarioną – Lietuvos garbės konsulą Kazachstane už Lietuvos istorinės atminties išsaugojimą Kazachstane, jo ryšių su Lietuva puoselėjimą, lietuvių kalbos ir tradicijų saugojimą;
) Valentiną Valentini – teatro ir kitų scenos menų tyrinėtoją, kritikę, profesorę už Lietuvos teatro tyrinėjimus ir mūsų šalies teatro sklaidą Italijoje (Italijos Respublika);
) Jurgitą Verbickienę – istorikę, profesorę, mokslų daktarę už ilgametę nuoseklią mokslinę ir ekspertinę veiklą tiriant, aktualizuojant ir visuomenei pristatant Lietuvos žydų istoriją, kultūrą ir paveldą, už suformuluotas ir įdiegtas žydų istorijos integravimo prieigas viešajame ir akademiniame diskursuose;
) Rimantą Zagrecką – už nuopelnus surandant partizaninio pasipriešinimo dalyvio, Pietų Lietuvos partizanų srities vado, pulkininko Juozo Vitkaus-Kazimieraičio palaikus, už vadovavimą ginkluoto pasipriešinimo dalyvių palaikų paieškos ir identifikavimo darbams, už istorinio atminimo puoselėjimą;
) Vandą Žekonienę – agronomę, profesorę, habilituotą daktarę už reikšmingus kompleksinius žemėnaudų tyrimus, leidusius sukurti ir Lietuvoje įdiegti tausojamosios ir ekologinės žemdirbystės pagrindus, už ekologinio ūkininkavimo metodikos sukūrimą;
) Andrių Žlabį – pianistą, kompozitorių už muzikos pasiekimus tarptautinėje erdvėje ir Lietuvos vardo garsinimą, už begalinį kruopštumą ir atlikimo intelektualumą, muzikos gelmių tyrinėjimą ir unikalios muzikos meno ekosistemos kūrimą;
) Ritą Žukauskienę – psichologę, profesorę, mokslų daktarę už išskirtinius nuopelnus garsinant Lietuvos vardą, plėtojant mokslo tarptautiškumą, už jaunųjų mokslininkų kartos ugdymą, mokslo rezultatų sklaidą.
. A p d o v a n o j u Žūvančiųjų gelbėjimo kryžiumi:
) Dalių Pestinį – Trakų rajono policijos komisariato Reagavimo skyriaus pareigūną už drąsą, sumanumą ir ryžtą 2023 m. liepos mėnesį Trakuose, Babruko ežere, nepaisant gresiančio pavojaus savo gyvybei, išgelbėjus skendusį žmogų;
) Vilių Venskutonį – Trakų rajono policijos komisariato Reagavimo skyriaus pareigūną už drąsą, sumanumą ir ryžtą 2023 m. liepos mėnesį Trakuose, Babruko ežere, nepaisant gresiančio pavojaus savo gyvybei, išgelbėjus skendusį žmogų.
. A p d o v a n o j u Vyčio Kryžiaus ordino medaliu:
) Vytautą Drejerį – Lietuvos kariuomenės Karinių jūrų pajėgų karininką, kapitoną leitenantą už nepriekaištingą vadovavimą laivui „Kuršis“, už atstovavimą Lietuvai tarptautiniuose renginiuose, už vykdomą aktyvią viešosios diplomatijos veiklą;
) Andrių Jankeliūną – už nuopelnus Lietuvos Respublikai;
) Egidijų Jucį – už nuopelnus Lietuvos Respublikai;
) Raimondą Vencių – Specialiųjų tyrimų tarnybos pareigūną už reikšmingą indėlį kuriant korupcijai atsparią aplinką valstybėje.
. A p d o v a n o j u Lietuvos didžiojo kunigaikščio Gedimino ordino medaliu:
) Valentiną Genį – ūkininką už sėkmingą darbą ekologinės gamybos ūkyje, jame vykdomus ilgalaikės ekologinės žemdirbystės, bearimės technologijos ir kitus tyrimus; 
) Sergejų Lebedevą – transporto energetikos inžinierių, profesorių, habilituotą daktarą už tarptautinio lygio mokslinius jūrų transporto alternatyvios energetikos technologijų tyrimus, už mokslo populiarinimą ir ilgametę pedagoginę veiklą;
) Aureliją Lipskę – „Lietuvos Carito“ koordinatorę už aktyvią ir jautrią pagalbą vargstantiems, vienišiems, senyvo amžiaus žmonėms, jaunimui, nuo karo bėgantiems ukrainiečiams, už pastangas stiprinti ir auginti socialiai atsakingą bendruomenę;
) Gedą Malinauską – psichoterapeutą, socialinį darbuotoją, mokslų daktarą už suburtą ir puoselėjamą žmonių su negalia bendruomenę, kuriančią kokybišką ir savarankišką gyvenimą, už žmonių su negalia teisių gynimą, visuomenės teigiamo požiūrio stiprinimą;
) Martyną Palionį – socialinės tarnystės savanorių vadovą už altruizmą padėti kitiems, už įkvepiančią lyderystę, kuriančią ilgalaikius ir tvarius pokyčius socialinio darbo srityje; 
) Ievą Plikusienę – docentę, mokslų daktarę už aukščiausio tarptautinio lygio biotechnologijos tyrimus, svariai prisidedančius prie mokslo pažangos įvairiose srityse, už Lietuvos vardo garsinimą pasaulyje;
) Valentiną Rakužienę – fizikos mokytoją ekspertę už lyderystę, inovatyvią pedagoginę ir metodinę veiklą, aktyvų visuomeniškumą, indėlį ugdant jaunąją fizikų kartą; 
) Liną Sasnauskienę – asociacijos „Lietaus vaikai“ vadovę už autistiškų asmenų bendruomenės telkimą, atstovavimą jų interesams, už pastangas įtraukti autistiškus žmones į visuomeninį gyvenimą, už vykdomus mokymus ir informacijos sklaidą;
) Rimą Sitavičienę – bendrijos „Pagava“ pirmininkę už šeimų, auginančių kurčius ir neprigirdinčius vaikus, telkimą, už bendrystės, pagalbos, gydymo ir įtraukties problemų sprendimą; 
) Liną Šimkevičienę – Maltos ordino pagalbos tarnybos Kelmės grupės vadovę už savanorystės, empatijos ir humaniškumo vertybių sklaidą, už asmeninę atsakomybę ir nuoširdų darbą;
) Dalią Šklėriūtę – fizinio ugdymo mokytoją ekspertę už atsakingai, inovatyviai ir kūrybingai ugdomą jaunąją kartą, už nuopelnus Lietuvos valstybei švietimo ir sporto srityje;
) Kajatoną Šliogerį – Lietuvos pensininkų sąjungos „Bočiai“ pirmininką už vyresnių žmonių telkimą, atskirties mažinimą, geresnės socialinės integracijos į visuomenę užtikrinimą, aktyvaus ir turiningo gyvenimo skatinimą;
) Algirdą Toliatą – Lietuvos policijos kapelioną už kūrybines veiklas, iniciatyvas ir projektus, už uolų ir sąžiningą visuomeninį darbą;
) Oną Virbašiūtę – ilgametę „Lietuvos Carito“ savanorę ir darbuotoją už veiklos koordinavimą, struktūros kūrimą, už ilgametę pagalbą pažeidžiamiausiems žmonėms užtikrinant jų orumą.
. A p d o v a n o j u ordino „Už nuopelnus Lietuvai“ medaliu:
) Sigitą Bugenienę – architektę, paveldosaugininkę už nuopelnus įrašant Kauno modernizmo architektūrą į UNESCO pasaulio paveldo sąrašą, už mokslinius ir praktinius darbus, skirtus Lietuvos kultūros paveldui išsaugoti, atgaivinti ir garsinti;
) Adriano Cerri – vertėją, kalbotyrininką už lietuvių kalbos puoselėjimą, lietuvių literatūros sklaidą Italijoje ir reikšmingus baltistikos mokslinius darbus (Italijos Respublika);
) Žydrūnę Gedrimaitę – žurnalistę, laidų vedėją už išskirtinį dėmesį įtraukios visuomenės kūrimui, socialinei atsakomybei, tolerancijos stiprinimui, visuomenės nuostatų dėl negalios keitimui;
) Raimondą Juknevičienę – edukologę už reikšmingą įnašą į švietimą sukuriant unikalų ugdymo modelį autistiškiems mokiniams, užtikrinant šiuolaikinį ir kokybišką ugdymą mokykloje bei gebėjimą perteikti unikalią patirtį kitoms ugdymo įstaigoms;
) Rafailą Karpį – operos solistą už nuopelnus Lietuvos muzikos kultūrai, naujas iniciatyvas, skatinančias žydų muzikos atlikimo įprasminimą, muzikos meno garsinimą tarptautiniu lygiu ir atvirumą įvairioms meno jungtims;
) Giedrių Martinionį – plaukimo trenerį už kryptingą aukšto meistriškumo sportininkų ugdymą ir jų pasiekimus svarbiausiose tarptautinėse varžybose, už reikšmingą indėlį į plaukimo sporto šakos plėtrą Lietuvoje;
) Eweliną Mokrzecką – žurnalistę, redaktorę, radijo laidų vedėją ir visuomenininkę už reikšmingas ir ilgametes pastangas saugant Lietuvos lenkų kultūrą bei tapatumą, skatinant nediskriminavimą visuomenėje;
) Denisą Nikitenko – žurnalistą, kraštotyrininką už Vakarų Lietuvos istorijos, archeologijos, paveldo tyrinėjimą ir sklaidą, už visuomenines akcijas ir iniciatyvas, už kuršių genties kultūros, karybos, papročių rekonstrukciją bei gyvensenos populiarinimą;
) Cedric Jacky Andre Raffier – Vilniaus socialinio klubo vadovą už profesionaliai ir kūrybiškai organizuojamą socialinę ugdomąją pagalbą vaikams ir jaunimui, už darbo su jais metodikos parengimą (Prancūzijos Respublika);
) Jolantą Tendienę – choreografijos mokytoją ekspertę už tautinės kultūros stiprinimą, iniciatyvų ir profesionalų liaudiškosios choreografijos puoselėjimą ir rezultatyvią sklaidą, kūrybinių partnerysčių plėtojimą, bendruomeniškos aplinkos kūrimą;
) Gediminą Tvarijoną – labdaros ir paramos fondo „Padėk gatvės vaikams“ direktorių už socialinės atskirties mažinimą, už neigiamų polinkių, įpročių ir nusikalstamumo ankstyvąją prevenciją per pozityvų vaikų užimtumą sportu;
) Genovaitę Urmonaitę – liaudies teatro režisierę už mėgėjų teatrų judėjimo plėtrą ir suaugusiųjų teatrinės kultūros sklaidą Lietuvoje, už šalies vardo garsinimą.

Respublikos Prezidentas	Gitanas Nausėda



image1.jpeg




